དམངས་གཙོ་བསྒྱུར་བཅོས་འཐབ་ཇུས་མཁས་པ་ཚོས་རྒྱ་དམར་གྱིས་ལམ་དབུ་མ་ངོས་ལེན་མི་བྱེད་པ་གསལ་པོར་ཤེས་ཀྱི་ཡོད་པ་རེད།ཧོ་ཕན་གྱིས་བཤད་པ་ལྟར།རྒྱ་དམར་གྱིས་བོད་དུ་སྒེར་གཅོད་སྲིད་དབང་བཙུགས་ཚར་བ་རེད།གལ་ཏེ་བོད་པར་རང་སྐྱོང་བྱེད་དུ་བཅུག་ན་རྒྱ་དམར་གྱི་བོད་དུ་ཡོད་པའི་སྒེར་གཅོད་སྲིད་དབང་གནས་མི་ཐུབ་པ་ཡིན།ཡིན་ཡང་འཐབ་ཇུས་པ་ཚོ་ནི་མུ་མཐུད་དུ་ལམ་དབུ་མའི་རྒྱབ་སྐྱོར་བརྟན་ཤོས་དང་ཆེས་ནན་ཏན་གྱི་འབོད་སྒྲ་སྒྲོག་མཁན་ཡིན།རྒྱུ་མཚན་ནི།ལམ་དབུ་མས་རྒྱ་ནག་གི་བདག་དབང་དང་མངའ་ཁོངས་ཆ་ཚང་ལ་གུས་བརྩི་བྱེད་རྒྱུ་ཞལ་བཞེས་གནང་ཡོད་པས་སོ།འདི་ནི་དམངས་གཙོ་བསྒྱུར་བཅོས་སྲིད་དབང་གསར་པས་སྔོན་བཀོད་ཀྱི་ཁྲིམས་མཐུན་རང་བཞིན་ཡིན།